ฮั่งเส็งปิดเช้าบวก 58.90 จุด ตามตลาดหุ้นจีน
ฮั่งเส็งปิดเช้าบวก 58.90 จุด ตามตลาดหุ้นจีน
12 ม.ค. 2559

ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้น โดยดัชนีฮั่งเส็งเพิ่มขึ้น 58.90 จุด หรือ 0.30% ปิดภาคเช้าที่ 19,947.40 จุด ตามทิศทางของตลาดหุ้นจีน ขานรับข่าวธนาคารกลางจีนอัดฉีดสภาพคล่อง
ทั้งนี้ ธนาคารกลางจีนเปิดเผยวานนี้ว่า ทางธนาคารกลางได้ปล่อยสินเชื่อจำนวน 4.973 พันล้านหยวน (754.4 ล้านดอลลาร์) แก่ธนาคารภายในประเทศจำนวน 31 แห่งภายใต้โครงการปล่อยกู้ต่อ ณ สิ้นปี 2015 เพื่อสนับสนุนให้ธนาคารต่างๆปล่อยกู้แก่ภาคธุรกิจเพื่อกระตุ้นเศรษฐกิจ